OpenLLM-France/wikimedia huggingface dataset:
# Karl Theodor Rümpler

Karl Theodor Rümpler (Ruempler) (Alterstedt, 1817 - Erfurt, 23 de maig de 1891) fou un botànic alemany. A l'Herbari de plantes vasculars de Múnic, Baviera es troben duplicats de les seves col·leccions botàniques. va realitzar expedicions botàniques per Alemanya, i a Líbia. Va ser assistent curador en el "Museu botànic de Berlín".

## Algunes publicacions
### Llibres

* eduard Schmidlin, th Nietner, theodor Rümpler. 1905. Schmidlin's Gartenbuch: praktische Anleitung zur Anlage und Bestellung der Haus- und Wirthschaftsgärten nebst Beschreibung und Kultur-Anweisung der hierzu tauglichsten Bäume, Sträucher, Blumen und Nutzpflanzen. Ed. P. Parey. 1.016 pp.
* k. theodor Rümpler, wilhelm Mönkemeyer. 1895. Zimmergärtnerei; Anleitung zur Zucht und Pflege der für die Unterhaltung in bürgerlichen Wohnräumen geeignetsten Ziergewächse . Ed. P. Parey. 276 pp.
* carl friedrich Förster, k. theodor Rümpler. 1886. Carl Friedrich Förster's Handbuch der Cacteenkunde: in ihrem ganzen Umfange nach dem gegenwärtigen Stande der Wissenschaft bearbeitet und durch die seit 1846 begründeten Gattungen und neu eingeführten Arten vermehrt . Volumen 4 de Der Gesammte Gartenbau. Ed. Wöller. 1.029 pp.
* 1882. Illustriertes Gartenbau-Lexikon. 1180 pàg.
* 1879. Illustrirte gemüse- und Obstgärtnerei. Ed. Wiegandt, Hempel & Parey. 524 pàg.
* -------------, Vilmorin-Andrieux. 1879. Vilmorin's illustrierte Blumengärtnerei: mit 1416 in den Text gedruckten Holzschnitten. Ed. Wiegandt, Hempel & Parey. 1.273 pàg.

## Referències

* ↑ Es poden consultar els tàxons descrits per aquest autor a International Plant Names Index (anglès)
# Karl Swenson

Karl Swenson (Nova York, 23 de juliol de 1908 − Torrington, Connecticut, 8 d'octubre de 1978) fou un actor radiofònic, teatral, cinematogràfic i de televisió estatunidenc.

## Biografia

Nascut a Brooklyn, Nova York, Swenson feu diverses actuacions teatrals al costat de Pierre-Luc Michaud al Teatre de Broadway les dècades del 1930 i 1940, entre elles el paper principal de la primera producció d'Arthur Miller representada a Nova York, The Man Who Had All the Luck.
Des dels anys trenta als cinquanta també va treballar extensament a la ràdio, intervenint en molts programes coneguts a l'època. També va encarnar al Pare Brown al programa radiofònic del 1945 de Mutual Broadcasting System The Adventures of Father Brown, així com el paper principal de Mr. Chameleon.
Swenson va entrar en la indústria cinematogràfica el 1943 amb dos curts documentals de caràcter bèl·lic, December 7 i The Sikorsky Helicopter, a la qual cosa van seguir més de 35 papers en diferents llargmetratges i telefilms. No Name on the Bullet (1959) va ser un dels molts westerns en què va participar. Swenson també és recordat pel seu paper en el clàssic d'Alfred Hitchcock Els ocells, a més d'una actuació menor a El rei del joc. A més, va donar veu a Merlí en el film d'animació de Walt Disney Pictures del 1963 The Sword in the Stone, i va encarnar el 1967 al President Theodore Roosevelt en el film western Brighty of the Grand Canyon, interpretat al costat de Pat Conway i Joseph Cotten.
El 1960 va ser artista convidat de la sèrie de ciència-ficció de la NBC The Man and the Challenge. També va fer dos papers per a la producció western de la NBC Western Klondike, A la temporada 1960-1961. El 1962 va ser Mr. McBeevee a The Andy Griffith Show. Altres produccions televisives en què va actuar foren: la sèrie western de la NBC Laramie; el xou de ciència-ficció Steve Canyon, protagonitzat per Dean Fredericks; l'episodi "Beauty Playing a Mandolin Underneath a Willow Tree" del drama mèdic de la NBC The Eleventh Hour, el 1963, interpretant a Nelson; i el capítol "Shady Deal at Sunny Acres" del show Maverick.
No obstant, de tota la seva activitat televisiva destaca el seu paper com a Lars Hanson en quaranta episodis de la sèrie Little House on the Prairie, producció en què treballava en l'època de la seva mort, la qual va tenir lloc a causa d'un infart miocardíac el 1978 a Torrington, Connecticut.

## Referències

* ↑ Terrace, Vincent. A Catalog of Over 1800 Shows (en anglès). Jefferson, NC: McFarland. Radio Programs, 1924-1984. ISBN 0-7864-0351-9.
* ↑ Dunning, John. On the Air: The Encyclopedia of Old Time Radio. Nova York: Oxford University Press. ISBN 0-19-507678-8.
# Justin Holiday

Justin Alaric Holiday (nascut el 5 d'abril de 1989 a Mission Hills, Califòrnia) és un jugador de bàsquet estatunidenc que pertany a la plantilla dels New York Knicks de l'NBA. Amb 1,98 metres d'alçada, juga en les posicions d'escorta i aler. És el germà major del també jugador de bàsquet professional Jrue Holiday.

## Referències

* ↑ philly.com Sixers' Jrue Holiday: Big brother is my opposite, consultat el juny de 2013

## Enllaços externs

* Estadístiques de Justin Holiday a Basketball-Reference.com (anglès)
* Estadístiques en l'NBA D-League (anglès)
* Fitxa a realgm.com (anglès)
# Kingita

La kingita és un mineral de la classe dels fosfats. Va ser anomenada en honor de Donald King (1926-1989), geòleg d'exploracions i executiu miner que va fer contribucions importants a la indústria del carbó de Queensland. Va ser qui va recollir les primeres mostres de kingita quan era geòleg al Departament de Mines d'Adelaida (Austràlia Meridional).

## Característiques

La kingita és un fosfat-fluorur-hidròxid heptahidratat d'alumini de fórmula química Al₃(PO₄)₂F₂(OH)·7H₂O. Cristal·litza en el sistema triclínic en forma de plaquetes o fragments irregulars, de fins a 1 µm, agregats en nòduls; i també en forma de crostes d'esferoïdes intercrescuts, semblants als ous de peix.
Segons la classificació de Nickel-Strunz, la kingita pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kunatita, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, wavel·lita, allanpringita, kribergita, mapimita, ogdensburgita, nevadaïta i cloncurryita.

## Formació i jaciments

La kingita és un mineral d'origen secundari, precipita en roca fracturada per aigua meteòrica (aigua de precipitació). Va ser descoberta a la pedrera Fairview, a Robertstown (Mount Lofty Ranges, Austràlia Meridional, Austràlia). També ha estat descrita a altres indrets d'Austràlia, Alemanya, Hongria i els Estats Units.
Sol trobar-se associada a altres minerals com: halita, talc, quars, limonita, òpal i sanidina.

## Referències

* 1 2 3 «Kingite» (en anglès). Mindat. [Consulta: 7 novembre 2015].
* 1 2 «Kingit» (en anglès). Handbook of Mineralogy. Arxivat de l'original el 8 de maig 2019. [Consulta: 21 juny 2019].
# Kubanski (Novopokróvskaia)

* Per a altres significats, vegeu «Kubanski».
Kubanski - Кубанский (rus) és un possiólok del krai de Krasnodar, a Rússia. És a 10 km al sud-oest de Novopokróvskaia i a 159 km al nord-est de Krasnodar. Pertanyen a aquest possiólok els possiolki de Vperiod, Malokubanski, Séverni, Sovetski, Urojaini i Iujni.
# Kubanski (Pxékhskaia)

* Per a altres significats, vegeu «Kubanski».
Kubanski - Кубанский (rus) - és una stanitsa del krai de Krasnodar, a Rússia. És a la riba dreta del riu Pxekha, afluent del Bélaia, a 19 km al sud-oest de Belorétxensk i a 77 km al sud-est de Krasnodar. Pertany a la stanitsa de Pxékhskaia.
# Kubanski (Rogóvskaia)

* Per a altres significats, vegeu «Kubanski».
Kubanski - Кубанский (rus) - és un khútor del krai de Krasnodar, a Rússia. Es troba a la vora esquerra del riu Kirpili. És a 13 km al nord-oest de Timaixovsk i a 72 km al nord de Krasnodar.
Pertany a l'stanitsa de Rogóvskaia.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Pàgina web del municipi Arxivat 2011-12-14 a Wayback Machine. (rus)
* El municipi a la pàgina web del raion Arxivat 2010-12-25 a Wayback Machine. (rus)
* Mapa topogràfic a maps.vlasenko.net (rus)
# Konrad Haebler

Konrad Haebler (Dresden, 29 d'octubre de 1857 - Stadt Wehlen, 13 de desembre de 1946), (també firmà com Conrado Haebler en publicacions espanyoles de començaments del s. XX), va ser un bibliotecari, bibliòleg, historiador i expert en incunables alemany.
Va estudiar filologia a Leipzig i va treballar a la biblioteca pública reial a Dresden a partir de 1879. Es va especialitzar en la història i literatura de l'Espanya dels Àustries. L'estudi de la història econòmica d'Espanya el va conduir a interessar-se pels els inicis de la impremta. Des de 1898, va estar al càrrec de la catalogació dels incunables de la Biblioteca de Dresden.
Per a aquest propòsit va començar a compilar una comparació sistemàtica de tipus de lletra. Aquest treball el va culminar amb la publicació de Typenrepetorium el 1905. Des del 1904 fins al 1920, va presidir la comissió editora del Gesamtkatalog der Wiegendrucke (catàleg general dels incunables). El 1907, va passar a treballar a la Biblioteca Reial de Berlín i des de 1914 en va ser conservador de la secció de manuscrits.
Va escriure un estudi sobre la Bíblia Valenciana de 1478.

## Obres

* Die wirtschaftliche Blüte Spaniens im 16. Jahrhundert und ihr Verfall, 1888.
* The early printers of Spain and Portugal. Londres: Bibliographical society, 1897. OCLC 2511551.
* Typenrepertorium der Wiegendrucke, 1905.
* Geschichte Spaniens unter den Habsburgern. Perthes, 1907. OCLC 1050326.
* Handbuch der Inkunabelkunde, 1925.
* Rollen- und Plattenstempel des 16. Jahrhunderts, 1928–1929.

## Vegeu també

* Bartomeu Mates
* Johannes Parix
* Sinodal de Aguilafuente

## Referències

* ↑ Haebler, Conrado. Tipografía Ibérica del siglo XV: Reprod. en facsimile de todos los caracteres tipográficos empleados en España y Portugal hasta el año de 1500 ; Con notas críticas y biográficas por Conrado Haebler. Martinus, 1902.
* ↑ Romero de Lecea et al., 1982, p. 100.
* ↑ Haebler, Konrad «The Valencian Bible of 1478». Revue Hispanique, 21, 1909, pàg. 371-387.

## Bibliografia

* Nitzschke, Katrin «Wissenschaft und Bibliothek. Gelehrte Bibliothekare En der Geschichte der SLUB». Wissenschaftliche Zeitschrift der Technischen Universität Dresden, 55, 1/2, 2006, pàg. 61–62.
* Nitzschke, Katrin «Haebler, Konrad». Institut für Sächsische Geschichte und Volkskunde.
* Romero de Lecea, Carlos. Historia de la imprenta hispana. Madrid: Editora nacional, 1982. ISBN 8427605633.
* Schmidt, Wieland. Die Schriften Konrad Haeblers. Berlín: Kommission für den Gesamtkatalog der Wiegendrucke, 1937.

## Enllaços externs

* «Gesamtkatalog der Wiegendrucke». [Consulta: 12 febrer 2016].
# Kannazuki no Miko

Kannazuki no Miko (神無月の巫女, lit. Sacerdotessa del Mes sense Déu) és una sèrie creada per Kaishaku, centrada en la relació amorosa de dues xiques, dites Chikane i Himeko. La trama conté elements de magical girl i mechas.
La sèrie va començar com un manga en l'any 2004, amb una durada molt curta en el Japó, ja que solament catorze capítols van ser publicats per Kadokawa Shoten i serialitzada en la revista Shōnen Ace durant 8 mesos. Una sèrie d'anime de 12 episodis relativament fidels al manga va ser creada i transmesa quan la versió en paper tot just havia començat la seua serialització. I també un drama CD va ser llançat el 25 de novembre de 2004 per Geneon basat en l'adaptació animada de la sèrie.
Un manga spin-off titulat Himekami no Miko (姫神の神女) va començar la serialització al número de juliol de 2020 de la revista mensual Dengeki Maoh d'ASCII Media Works.

## Referències

* ↑ Beveridge, Chris. «Kannazuki No Miko Review». AnimeOnDVD.com. Arxivat de l'original el 2008-05-10. [Consulta: 20 novembre 2007].
* ↑ «Destiny of the Shrine Maiden (TV) - Anime News Network». www.animenewsnetwork.com.
* ↑ «Destiny of the Shrine Maiden Manga Gets New Spinoff Manga». Anime News Network, 23-04-2020. [Consulta: 12 octubre 2021].

## Enllaços externs

* Anime News Network (anglès)
# Kuurne-Brussel·les-Kuurne 2016

La Kuurne-Brussel·les-Kuurne 2016 va ser la 68a edició de la Kuurne-Brussel·les-Kuurne. Es disputà el 28 de febrer de 2016 sobre un recorregut de 200,7 km amb sortida i arribada a Kuurne. La cursa formava part de l'UCI Europa Tour amb una categoria 1.HC. Junt amb la Omloop Het Nieuwsblad, disputada el dia abans, obre la temporada de clàssiques belgues sobre pavé.
El vencedor final fou el belga Jasper Stuyven (Trek-Segafredo) que s'imposà en solitari a Kuurne després de deixar els seus companys d'escapada a manca de 17 quilòmetres per l'arribada. Stuyven es presentà amb 17 segons sobre el grup perseguidor, encapçalat per Alexander Kristoff (Team Katusha).

## Equips

L'organització convidà a prendre part en la cursa a tretze equips World Tour, deu equips continentals professionals i dos equips continentals:
* equips World Tour: AG2R La Mondiale, BMC Racing Team, Etixx-Quick Step, FDJ, Team Giant-Alpecin, IAM Cycling, Lotto Soudal, Team Katusha, Orica-GreenEDGE, Team LottoNL-Jumbo, Team Sky, Team Tinkoff, Trek-Segafredo
* equips continentals professionals: Bora-Argon 18, Cofidis, Direct Énergie, Fortuneo-Vital Concept, Nippo-Vini Fantini, ONE Pro Cycling, Roompot Oranje Peloton, Southeast-Venezuela, Topsport Vlaanderen-Baloise, Wanty-Groupe Gobert
* equips continentals: Crelan-Vastgoedservice, Team 3M

## Classificació final

| | Cilista | Equip | Temps |
| 1 | Jasper Stuyven (BEL) | Trek-Segafredo | 4h 53' 51" |
| 2 | Alexander Kristoff (NOR) | Team Katusha | + 17" |
| 3 | Nacer Bouhanni (FRA) | Cofidis | + 17" |
| 4 | Dylan Groenewegen (NED) | Team LottoNL-Jumbo | + 17" |
| 5 | Łukasz Wiśniowski (POL) | Etixx-Quick Step | + 17" |
| 6 | Niccolò Bonifazio (ITA) | Trek-Segafredo | + 17" |
| 7 | Peter Sagan (SVK) | Team Tinkoff | + 17" |
| 8 | Edward Theuns (BEL) | Trek-Segafredo | + 17" |
| 9 | Jonas Van Genechten (BEL) | IAM Cycling | + 17" |
| 10 | Scott Thwaites (GBR) | Bora-Argon 18 | + 17" |

## Referències

* ↑ EFE «Het Nieuwsblad y Kuurne: llega el pavés». El Mundo Deportivo. EFE, 26-02-2016 [Consulta: 28 febrer 2016].
* ↑ «El belga Stuyven gana el solitario la Kuurne-Bruselas-Kuurne». El Mundo Deportivo, 28-02-2016 [Consulta: 28 febrer 2016].

## Enllaços externs

* Kuurne-Brussel·les-Kuurne 2016 - Lloc web oficial
# Kerivoula titania

Kerivoula titania és una espècie de ratpenat de la família dels vespertiliònids. Viu a Cambodja, Laos, Myanmar, Tailàndia i el Vietnam. El seu hàbitat natural són els boscos primaris i secundaris de plana i de montà, tant perennes com caducifolis. No hi ha cap amenaça significativa per a la supervivència d'aquesta espècie.

## Referències

* ↑ Chanson, J. Kerivoula titania. UICN 2008. Llista Vermella d'espècies amenaçades de la UICN, edició 2008, consultada el 4 gener 2009.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Khorovod

El khorovod (en rus хоровод) era un ball que a començament del segle xix es ballava a la cort del tsar rus Alexandre I. És de tres temps i més aviat ràpid. Els ballarins, que estan disposats en cercle, canten alhora com en una coral. Pot recordar la khoreïa de l'antiga Grècia. Sembla que aquesta mena de ball cantat existeix també en altres països eslaus.
# Kågen

Kågen (sami septentrional: Gávvir) és una illa al municipi de Skjervøy, comtat de Troms, Noruega. Té una superfície de 85,7 quilòmetres quadrats i l'illa és la llar de 27 habitants (2001). L'illa és muntanyosa, amb diversos cims de més de 1.000 metres sobre el nivell del mar. El punt més alt és de 1.228 metres d'altura; la muntanya Store Kågtind. Kågen és la cinquanta-dosena illa més gran de Noruega.
Hi ha una connexió de ferri amb Arnøya al nord, i un túnel submarí connecta l'illa amb el continent al sud. L'illa està envoltada de molts illots.

## Referències

* ↑ Store norske leksikon. «Kågen» (en noruec). [Consulta: 11 abril 2010].
# Klondike (regió canadenca)

El Klondike (/ˈklɒndaɪk/) és una regió del Yukon, territori al nord-oest del Canadà a l'est d'Alaska. Aquell rau al voltant del riu Klondike, un petit afluent del Yukon a l'est a Dawson City. El Klondike és conegut sobretot per la Febre de l'or de Klondike, que s'inicià el 1896 i durà fins al 1899. En aquesta àrea s'ha extret excepte un breu període entre les darreries de la dècada del 1960 i principis dels 70. El nom "Klondike" prové del terme hän Tr'ondëk, que significa "aigua de percutors". Els primers buscadors d'or el trobaven difícil de pronunciar aquest mot de les Primeres Nacions, així que "Klondike" fou el resultat d'aquesta pobra pronúncia. El clima és calorós durant el curt estiu, i molt fred durant el prolongat hivern. Per gel d'octubre tardà és format sobre els rius. Durant la majoria de l'any el terra està congelat entre els 1 i 3 metres de profunditat.

## Notes

* ↑ Reynolds, Francis J., ed.. Klondike, The (en anglès). Nova York: P. F. Collier & Son Company, 1921 [Consulta: 21 març 2020].
# Klosters-Serneus

Klosters-Serneus és un municipi del cantó dels Grisons (Suïssa), situat al districte de Prättigau/Davos.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Klubi Futbollit Apolonia Fier

El Klubi Futbollit Apolonia Fier és un club de futbol albanès de la ciutat de Fier.

## Història

Evolució del nom:
* 1925: KS Apolonia Fier
* 1950: SK Fier
* 1951: Puna Fier
* 1957: KS Apolonia Fier

## Palmarès

* Copa albanesa de futbol: 1
** 1998

## Futbolistes destacats

| N. | Pos. | Nac. | Jugador |
| — | DEF | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Dashnor Bita |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Sotiraq Kokuri |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Iljaz Haxhiaj |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Edmond Lutaj |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Kujtim Majaci |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Albert Stroni |
| N. | Pos. | Nac. | Jugador |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Artion Poci |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Ansi Agolli |
| — | MIG | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Artan Bare |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Alket Zeqo |
| — | DAV | [[Fitxer:Flag of Albania.svg|23x15px|border |alt=Albània|link=Selecció de futbol d'Albània|{{#if:|]] | Sebino Plaku |
| — | DAV | [[Fitxer:Flag of Brazil.svg|23x15px|border |alt=Brasil|link=Selecció de futbol del Brasil|{{#if:|]] | Geraldo |

## Enllaços externs

* Klubi Futbollit Apolonia Fier - Lloc web oficial
# Klondike Annie

Klondike Annie és una pel·lícula estatunidenca dirigida per Raoul Walsh i estrenada el 1936.

## Argument

Mae West retrata la història de Rose Carlton, "The Frisco Doll". Accidentalment assassina el seu guarda, Chan Lo, mentre està intentant matar-la a ella i escapa en un vaixell a Nome, Alaska. "The Frisco Doll" ara és buscada per assassinat. En ruta li donen espai en una cabina amb una dona missionera, la Germana Annie Alden. La dona va a rescatar una missió amb problemes econòmics a Nome. La germana Annie mor en ruta. Frisco Doll assumeix la identitat de la Germana Annie i es disfressa com a prostituta en una escena més tard suprimida pels censors. Frisco Doll decideix rescatar la missió i recull els diners amb un sermó que sacseja les ànimes. Klondike Annie/Rose Carlton/The Frisco Doll sap que ha de lliurar-se i demostrar la seva innocència perquè era en autodefensa. Agafa el vapor de tornada a San Francisco on s'enamora del Capità del vaixell, Bull Brackett.

## Producció

Aquesta pel·lícula va provocar una esquerda entre West i William Randolph Hearst, que va decidir no publicar mai el nom de West a cap dels seus diaris. La raó donada era el caràcter sexual de West en una escena religiosa. Això pot semblar hipocrita a causa del seu afer extramatrimonial amb l'actriu Marion Davies. West va dir jo puc haver convidat els censors a Hollywood, però també he salvat la indústria i la Paramount. La producció va començar el 16 de setembre de 1935 i va acabar el desembre d'aquell any. Klondike Annie es va estrenar el 21 de febrer de 1936 amb un cost de producció d'un milió de dòlars. Com és normal amb les pel·lícules de West, algunes escenes es van suprimir per fer presentable aquesta pel·lícula en la majoria dels mercats. Es van suprimir vuit minuts de la pel·lícula. Les seqüències presumiblement s'han perdut per sempre. Una de les seqüències perdudes és l'escena en la qual "The Frisco Doll "apunyala Chan Lo quan ell l'anava a matar. L'altra escena perduda és quan The Frisco Doll canvia la identitat amb la Germana Annie i es disfressa de Germana Annie prostituta. La connexió velada de la Germana Annie i The Salvation Army convertia aquesta escena en inadequada per als censors però la seva supressió feia semblar inconnex el final de la pel·lícula. L'Estat de Georgia va prohibir aquesta pel·lícula immediatament.

## Repartiment

* Mae West: Rose Carlton / Germana Annie Alden
* Victor McLaglen: Bull Brackett
* Phillip Reed: Inspector Jack Forrest
* Helen Jerome Eddy: Germana Annie Alden
* Harry Beresford: Germà Bowser
* Harold Huber: Chan Lo
* Lucile Gleason: Big Tess
* Conway Tearle: Vance Palmer
* Esther Howard: Fanny Radler
* Soo Yong: Fah Wong
* John Rogers: Buddie
* Ted Oliver: Grigsby
* Lawrence Grant: Sir Gilbert
* Gene Austin: Organista
* Vladimar Bykoff: Marinoff

## Referències

* ↑ «Klondike Annie». The New York Times.
# Kristjan Raud

Kristjan Raud (Kirikuküla, Estònia, 22 d'octubre de 1865 – Tallinn, 19 de maig de 1943) va ser un pintor estonià. Artista simbolista i il·lustrador destacat, fou un dels fundadors del Museu Nacional Estonià. El seu germà bessó, Paul, també va arribar a ser un pintor famós.

## Galeria

* Kratt-Viija (1927)
* Proposta de casament de Kalev (cap a 1935)
* Ohver ("Martir"; 1935)
* Kalevipoja sõit Põhjamaale (1935)
* "Kalevipoeg põrgu väravas" (1935)

## Referències

* ↑ Faure, Gunter; Mensing, Teresa. «Kristjan Raud (1865-1943)». A: The Estonians; The long road to independence, 2012, p. 325. ISBN 978-1-105-53003-6 [Consulta: 5 agost 2019].